open-index/open-wikipedia-markdown huggingface dataset:
Νόλαν

Τo ιρλανδικής προελεύσεως επώνυμο **Νόλαν** (*Nolan*), από το *Ó Nualláin* και αυτό εκ του *nuall* (που σημαίνει «άρχοντας, ονομαστός») + υποκοριστική κατάληξη, μπορεί να αναφέρεται σε κάποιο από τα παρακάτω:

## Πρόσωπα
* Γουίλιαμ Φ. Νόλαν (1928-2021), Αμερικανός συγγραφέας
* Κέβιν Νόλαν (γενν. 1982), Άγγλος ποδοσφαιριστής
* Κρίστοφερ Νόλαν (γενν. 1970), Άγγλος σκηνοθέτης, παραγωγός και σεναριογράφος
* Μπέρνι Νόλαν (1960-2013), Ιρλανδή τραγουδίστρια και ηθοποιός
* Νόρμα Νόλαν (γενν. 1938), καλλονή από την Αργεντινή, «Μις Υφήλιος» του 1962 και μοντέλο
* Ντέιβιντ Νόλαν (1943–2010), Αμερικανός πολιτικός και ακτιβιστής, εκ των ιδρυτών του 
* Τζόναθαν Νόλαν (γενν. 1976), Αγγλοαμερικανός σεναριογράφος, σκηνοθέτης, τηλεοπτικός παραγωγός και συγγραφέας, αδελφός του Κρίστοφερ

## Τοπωνύμια
* Κομητεία Νόλαν (Τέξας), κομητεία των ΗΠΑ
Κέιλ Σάντερσον

Ο **Κέιλ Νόρμαν Σάντερσον** (αγγλ. *Cael Norman Sanderson*, γενν. 20 Ιουνίου 1979) είναι Αμερικανός ερασιτέχνης πρώην παλαιστής, που ακολούθησε μετά σταδιοδρομία προπονητή πάλης. Ως παλαιστής, κέρδισε το χρυσό μετάλλιο στην κατηγορία των 84 κιλών στους Ολυμπιακούς Αγώνες της Αθήνας το 2004. Αυτό ήταν το μόνο χρυσό μετάλλιο από αθλητή των ΗΠΑ σε αγώνισμα πάλης στους συγκεκριμένους Ολυμπιακούς Αγώνες.

Ο Κέιλ Σάντερσον είναι μέχρι σήμερα ο μοναδικός παλαιστής στην ιστορία της Α΄ Κατηγορίας (*Division I*) του NCAA που σημείωσε αήττητος σε επίσημους αγώνες περισσότερες από 100 συνεχόμενες νίκες, για την ακρίβεια 159, στα 4 έτη των σπουδών του στο Πολιτειακό Πανεπιστήμιο της Άιοβα, με την ομάδα του Πανεπιστημίου (τους «Κυκλώνες»), ανακηρυσσόμενος και τις 4 χρονιές  (1999-2002) πρωταθλητής. Το περιοδικό *[[Sports Illustrated]]* χαρακτήρισε την κολεγιακή του σταδιοδρομία και το επίτευγμά του ως το «δεύτερο εντυπωσιακότερο όλων των εποχών» στον κολεγιακό αθλητισμό, πίσω μόνο από την κατάρριψη τεσσάρων παγκόσμιων ρεκόρ στίβου από τον Τζέσε Όουενς μέσα σε μία και μόνο ώρα το 1935.

Ο Σάντερσον γεννήθηκε στο Σολτ Λέικ Σίτι ως γιος του Στηβ και της Ντέμπι Σάντερσον. Πήρε τα πρώτα μαθήματα πάλης από τον πατέρα του, πρώην παλαιστή στην ομάδα του Πανεπιστημίου Μπρίγκαμ Γιανγκ. Το 2003 πήρε το αργυρό μετάλλιο στο Παγκόσμιο Πρωτάθλημα Πάλης, που έγινε (το μέρος της ελεύθερης πάλης) στη Νέα Υόρκη.

Στους Ολυμπιακούς Αγώνες της Αθήνας το 2004 ο Σάντερσον κέρδισε στον ημιτελικό τον Κουβανό Γιόελ Ρομέρο με σκορ 3-2 και στον τελικό τον Νοτιοκορεάτη Μουν Ίι Τζε με 3-1.

## Παραπομπές


Κατηγορία:Αμερικανοί αθλητές της ελεύθερης πάλης
Κατηγορία:Αθλητές στους Θερινούς Ολυμπιακούς Αγώνες 2004
Κατηγορία:Αμερικανοί Ολυμπιονίκες
Κατηγορία:Ολυμπιονίκες της πάλης
Κατηγορία:Χρυσοί Ολυμπιονίκες
Κατηγορία:Μορμόνοι
Ακαρίγουα

Η **Ακαρίγουα** (ισπαν. *Acarigua*) είναι μεγάλη πόλη της δυτικής Βενεζουέλας, που ιδρύθηκε με την ονομασία **Σαν Μιγέλ δε Ακαρίγουα** (*San Miguel de Acarigua*) το 1620. Βρισκεται στο βόρειο μέρος της πολιτείας Πορτουγέσα. Ο πληθυσμός της το 2020 ήταν 206.827 κάτοικοι, αποκαλούμενοι «Ακαριγουένιος», ενώ ο πληθυσμός της μητροπολιτικής της περιοχής ήταν 382.307 κάτοικοι. Η πόλη είναι σχεδόν ενωμένη οικιστικά με τη γειτονική μικρή πόλη Αράουρε.

Η Ακαρίγουα αποτελεί μείζον εμπορικό κέντρο για τα βόρεια της ευρύτερης περιοχής των Γιάνος. Η ονομασία της πόλεως προέρχεται από τη λέξη *Χακαρύγκουα*, με την οποία αποκαλούσαν την τοποθεσία της οι ιθαγενείς Γκαϋόν (η γλώσσα τους έχει σήμερα εξαφανισθεί). Η προσαυξημένη ονομασία *San Miguel de Acarigua* που δόθηκε στην τοποθεσία από τους Ισπανούς κονκισταδόρες, ακολουθεί τη Ρωμαιοκαθολική παράδοση να ονομάζονται πόλεις με ονόματα αγίων.

## Ιστορία
Οι πρώτες αναφορές στο έδαφος της Χακαρύγκουα βρίσκονται στα γραπτά του Γερμανού εποικιστή Νικολάους Φέντερμαν, που έφθασε σε ένα από τα χωριά των ιθαγενών της στις 15 Δεκεμβρίου 1530. Κατευθυνόταν προς τα νοτιοδυτικά Γιάνος σε αναζήτηση της μυθικής πόλεως του Ελ Ντοράντο. Τον χειμώνα του 1535 ο εποικιστής Χόρχε Σπίρα αναζήτησε καταφύγιο και τροφή στο ταξίδι του στην περιοχή. Η πόλη ιδρύθηκε στις 29 Σεπτεμβρίου 1620. Το 1927 έγινε πρωτεύουσα της πολιτείας Πορτουγέσα, αλλά το 1937 ο τίτλος της πρωτεύουσας δόθηκε στην πόλη Γουανάρε.

H Ακαρίγουα εμφανίσθηκε στη διεθνή ειδησεογραφία τον Μάιο του 2019, όταν εξέγερση κρατουμένων είχε ως αποτέλεσμα τον θάνατο τουλάχιστον 29 από αυτούς.

* Στην Ακαρίγουα γεννήθηκε ο Πρόεδρος της Βενεζουέλας Λούις Ερέρα Κάμπινς (1925-2007).

## Παραπομπές


Ακαριγουα
Πάρκο Μοκότουφ

Το **Πάρκο Μοκότουφ** (πολωνικά: *Pole Mokotowskie* , κυρ. «Πεδίο Μάχης Μοκότουφ») είναι μεγάλο πάρκο στη Βαρσοβία της Πολωνίας. Ένα μέρος του πάρκου ονομάζεται **Πάρκο Στρατάρχη Γιούζεφ Πιουσούτσκι**.

Βρίσκεται μεταξύ της συνοικίας Μοκότουφ και του κέντρου της πόλης της Βαρσοβίας, και είναι ένα από τα μεγαλύτερα πάρκα της Βαρσοβίας. Αντίθετα με το όνομά του, μόνο ένα μικρό μέρος του σύγχρονου πάρκου βρίσκεται στη συνοικία Μοκότουφ. Το μεγαλύτερο μέρος του (48,61 εκτάρια, σχεδόν 71%) βρίσκεται στην Οχότα και στο Σρουντμιέστσιε. Τα αξιοθέατα στο πάρκο περιλαμβάνουν την Εθνική Βιβλιοθήκη της Πολωνίας και το μνημείο μνήμης των Πολωνών πεσόντων αεροπόρων του Β΄ Παγκοσμίου Πολέμου. Το πάρκο είναι επίσης ξακουστό για τα μπαρ του. Στη νότια πλευρά υπάρχει σταθμός του Μετρό Βαρσοβίας, ο Σταθμός Πόλε Μοκοτόφσκιε.

## Ιστορία
[αριστερά|μικρογραφία|[Μνημείο μνήμης των Πολωνών πεσόντων αεροπόρων του Β΄ Παγκοσμίου Πολέμου στο Πάρκο Μοκότουφ.]]
Από το 1818 μέχρι τον Β΄ Παγκόσμιο Πόλεμο, σε μια περιοχή που αρχικά ήταν 200 εκτάρια, ένα σημαντικό μέρος ήταν κατειλημμένο από αεροδρόμιο και το εργοστάσιο αεροσκαφών του Πολυτεχνείου της Βαρσοβίας. Το Πάρκο Μοκότουφ ήταν επίσης, μέχρι το 1934, ο χώρος του Αεροδρομίου της Βαρσοβίας και, στα έτη 1884-1939, του Ιπποδρόμου της Βαρσοβίας. Στις 17 Μαΐου 1935, η κηδεία του Γιούζεφ Πιουσούτσκι πραγματοποιήθηκε στο Πάρκο Μοκότουφ.

Το σημερινό πάρκο σχεδιάστηκε από τον Στανίσουαφ Μπόλεκ και δημιουργήθηκε στη δεκαετία του 1970 και του 1980. Το 2010, ένα μονοπάτι εκπαίδευσης διάρκειας δύο χιλιομέτρων άνοιξε με το όνομα του Ρίσαρντ Καπουστσίνσκι. Το 2018, κοντά στην διασταύρωση των δυτικών Λεωφόρου Ανεξαρτησίας και Οδού Βαβέλσκα, φυτεύτηκαν 45 μηλιές για να τιμήσουν τις εξέχουσες Πολωνές γυναίκες.

Μεγάλος εκσυγχρονισμός πραγματοποιήθηκε το 2021-2024. Μειώθηκαν οι επιφάνειες με σκυρόδεμα, δημιουργήθηκε ένα νέο σύστημα ύδρευσης με καλάμια, και προστέθηκαν ξύλινες πλατφόρμες και γέφυρες και ξύλινα καθίσματα. Επίσης, φυτεύτηκαν νέα δέντρα και λουλούδια.

## Χλωρίδα
μικρογραφία|Το Πάρκο Μοκότουφ κοντά στον κυκλικό κόμβο Γιάζντι Πόλσκιεϊ.
21 οικογένειες σκαθαριών υπάρχουν στο πάρκο. Τα περισσότερα από αυτά είναι είδη της οικογένειας των κοκκινελίδων, από τα οποία η πασχαλίτσα αρλεκίνος είναι η πιο πολυάριθμη, αντιπροσωπεύοντας σχεδόν τα δύο τρίτα των εντοπισμένων ατόμων. Το επόμενο είδος, η *[[Aphidecta obliterata]]*, αντιπροσώπευε το 9,3%.

Λόγω της περιοδικής έλλειψης νερού στις λιμνούλες, δεν υπάρχουν σταθεροί πληθυσμοί ψαριών στο πάρκο, αν και μπορεί να παρατηρηθούν μερικά ψάρια του γλυκού νερού, όπως άτομα του γένους Ξιφοφόρος.

## Παραπομπές



Μοκοτουφ
Κατηγορία:Μοκότουφ
Κατηγορία:Οχότα
Κατηγορία:Σρουντμιέστσιε (Βαρσοβία)
Χαρίσης Σδράβος

Ο **Χαρίσης Ζδράβος** (1913-1992) ήταν κομμουνιστής, αντιστασιακός, αξιωματικός του ΕΛΑΣ και του ΔΣΕ.

## Βιογραφία
Ο Χαρίσης Ζδράβος γεννήθηκε στην Κόνιτσα το 1913 από εύπορη αγροτική οικογένεια με επιχειρηματική δραστηριότητα.
Μετά την εκπλήρωση των στρατιωτικών του υποχρεώσεων ασχολήθηκε και αυτός με τις οικογενειακές δραστηριότητες. Πολέμησε στον ελληνοϊταλικό πόλεμο του 1940 και το 1941 έγινε μέλος του ΚΚΕ. Ήταν από τους πρώτος αντάρτες που βγήκαν στον Γράμμο και εντάχθηκε στις πρώτες ομάδες του ΕΛΑΣ. Αργότερα εντάχθηκε στο 85ο Σύνταγμα του ΕΛΑΣ και έγινε διμοιρίτης και αργότερα λοχαγός.
Ανέλαβε πολλές επικίνδυνες αποστολές τις οποίες έφερε σε πέρας με επιτυχία.
 
Μεταξύ αυτών, στις 7 Σεπτέμβρη 1944 επικεφαλής δεκαμελούς ομάδας του ΕΛΑΣ εισέβαλε σε γερμανικό φυλάκιο στο χάνι Καλλιθέας Ιωαννίνων και το κατέλαβε. Οι Γερμανοί είχαν 25 νεκρούς και 12 αιχμαλώτους. Από την ομάδα του Ζδράβου σκοτώθηκε ο Λάζος Οικονόμου από την Στράτσιανη Κονίτσης. Εκτός από τον ελαφρύ οπλισμό πάρθηκαν και δύο ομαδικοί όλμοι των 81 χλσ. με 220 βλήματα..

Την άνοιξη του 1945 ο Ζδράβος επικεφαλής ομάδας ανταρτών του ΕΛΑΣ εντάχθηκε στην ομάδα του Άρη Βελουχιώτη,  όταν αυτός αντιδρώντας στη Συνθήκη της Βάρκιζας κινήθηκε προς την Ήπειρο και έφτασε στην περιοχή της Κόνιτσας. Όταν ο Άρης αποχώρησε από την περιοχή ο Ζδράβος παρέμεινε στην περιοχή του Γράμμου και το 1946 εντάχθηκε με την ομάδα του στον ΔΣΕ. Πολέμησε σε όλη τη διάρκεια του εμφυλίου πολέμου στην περιοχή της βόρειας Πίνδου και στη Μουργκάνα με τον ΔΣΕ.

Με τη λήξη του εμφυλίου πολέμου το 1949 κατέληξε πολιτικός πρόσφυγας στην Τασκένδη, στην 3η Πολιτεία. Παντρεύτηκε την Κίτσα Ζδράβου και απέκτησε δύο παιδιά τον Νίκο και τον Γιάννη. Επαναπατρίστηκε το 1975 και εγκαταστάθηκε στην Κόνιτσα, μέλος του κόμματος μέχρι το τέλος της ζωής του, αγωνίστηκε για τη συγκρότηση οργανώσεων του ΚΚΕ στην επαρχία Κονίτσης.
Απεβίωσε το 1992 στην Θεσσαλονίκη.

## Παραπομπές


## Πηγές
* Δοκίμιο Ιστορίας του ΚΚΕ Α και Β τόμος, Σύγχρονη Εποχή, Αθήνα 2012.
* Ιστορία της Αντίστασης 1940-45, Εκδόσεις Αυλός, Αθήνα 1979.
* Δημήτρης Καραθάνος, *Αντίο Καπετάνιε* Φιλίστωρ, Αθήνα 1995.
* Αχιλλέας Παπαϊωάννου, *Γιώργης Γιαννούλης, η θρυλική μορφή του Γράμμου*, Εκδόσεις Γλάρος, Αθήνα 1990.

Κατηγορία:Έλληνες κομμουνιστές
Κατηγορία:Μέλη του ΕΑΜ
Κατηγορία:Μέλη του ΕΛΑΣ
Κατηγορία:Μαχητές του Δ.Σ.Ε
Μνημείο του Γιαν Ματέικο (Βαρσοβία)

Το **Μνημείο του Γιαν Ματέικο** είναι μνημείο στη Βαρσοβία της Πολωνίας, το οποίο βρίσκεται στο Πάρκο Μόρσκιε Όκο, εντός της συνοικίας Μοκότουφ. Αναπαριστά τον Γιαν Ματέικο, περίφημο ζωγράφο του 19ου αιώνα. Το έργο σχεδιάστηκε από τον Μάριαν Κονιέτσνι και αποκαλύφθηκε το 1994.

## Ιστορία
Το μνημείο σχεδιάστηκε το 1989 από τον γλύπτη Μάριαν Κονιέτσνι και κατασκευάστηκε από το *Gliwickie Zakłady Urządzeń Technicznych* (Εργοστάσιο Τεχνικών Κατασκευών του Γκλιβίτσε) στο Γκλιβίτσε. Προτάθηκε από την Εταιρεία Προστασίας Πολιτιστικής Ιδιοκτησίας. Το έργο αποκαλύφθηκε στο Πάρκο Μόρσκιε Όκο στη Βαρσοβία στις 3 Μαΐου 1994.

## Χαρακτηριστικά
Το μνημείο βρίσκεται στη Βαρσοβία, στην Πολωνία, στο Πάρκο Μόρσκιε Όκο, κοντά στην Οδό Πουουάφκσα. Αποτελείται από το γλυπτό του Γιαν Ματέικο, ενός εξέχοντος ζωγράφου του 19ου αιώνα, το οποίο είναι τοποθετημένο σε ένα βάθρο. Κρατάει μια παλέτα στο αριστερό του χέρι και ένα πινέλο στο δεξί του χέρι. Δίπλα στο βάθρο υπάρχει γλυπτό ενός καθιστού Στάντσικ, ενός διάσημου γελωτοποιού του 16ου αιώνα, και ένα πίνακας του ίδιου ονόματος του Ματέικο του 1862.

## Παραπομπές



Κατηγορία:Μνημεία στη Βαρσοβία
Κατηγορία:Υπαίθρια γλυπτά στην Πολωνία
Κατηγορία:Μοκότουφ
Νάντο Κο

Ο **Φερνάντο «Νάντο» Κο** (πορτογαλικά: *Fernando 'Nando' Có*, γενν. 8 Οκτωβρίου 1973) είναι πρώην ποδοσφαιριστής από τη Γουινέα-Μπισάου, ο οποίος αγωνιζόταν ως επιθετικός. Εκτός από την Πορτογαλία, αγωνίστηκε σε ομάδες στη Μαλαισία, στο Λουξεμβούργο και στην Ισπανία.

Είναι κάτοχος του ρεκόρ γκολ της Εθνικής Γουινέας-Μπισάου, με 9.

## Δείτε επίσης
* Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές


Κατηγορία:Ποδοσφαιριστές από τη Γουινέα-Μπισάου
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Γουινέας-Μπισάου
Κατηγορία:Ποδοσφαιριστές Βιτόρια Σετούμπαλ
Κατηγορία:Ποδοσφαιριστές Ράθινγκ Σανταντέρ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές ΚΝ Νουμάνθια
Κατηγορία:Ποδοσφαιριστές ΚΝ Τολέδο
Κατηγορία:Ποδοσφαιριστές Λέσα ΦΚ
Κατηγορία:Ποδοσφαιριστές Σαραουάκ ΦΑ
Κατηγορία:Ποδοσφαιριστές Σούπερ Λιγκ Μαλαισίας
NGC 972

Ο **[[Νέος Γενικός Κατάλογος|NGC]] 972** είναι σκονισμένος σπειροειδής γαλαξίας στον αστερισμό Κριό και απέχει περίπου 49,8 εκατομμύρια έτη φωτός από τον Γαλαξία μας. Τον ανακάλυψε ο αστρονόμος Ουίλιαμ Χέρσελ (William Herschel) στις 11 Σεπτεμβρίου 1784. Βάσει των χαρακτηριστικών του εξάγεται το συμπέρασμα πως ενδεχομένως ο NGC 972 απορρόφησε άλλον γαλαξία-συνοδό του, που διέθετε άφθονα αποθέματα αερίων. Αυτό θα εξηγούσε την ασυμμετρία στους βραχίονές του καθώς και τον αυξημένο ρυθμό γέννησης νέων αστέρων που παρατηρείται σε έναν πυρηνικό δακτύλιό του που δεν βρίσκεται στο ίδιο επίπεδο με τον κύριο δίσκο του NGC 972. Ο ρυθμός σχηματισμού νέων αστέρων σε ακτίνα 3,6 kpc από το κέντρο του NGC 972 είναι 2,1-2,7 ηλιακές μάζες ανά έτος, όμως δεν έχει κεντρικό «εξόγκωμα».

## Υπερκαινοφανής
Στις 16 Οκτωβρίου 2008 παρατηρήθηκε περίπου  δυτικά και  βόρεια του κέντρου του γαλαξία πιθανός υπεκαινοφανής. Έφτασε σε φαινόμενο μέγεθος 14,7 στην υπέρυθρη ζώνη K', όμως στο οιπτικό φάσμα παρατηρήθηκε μονάχα ένα πιθανό πολύ αμυδρό και παροδικό φαινόμενο, πιθανότατα λόγω ισχυρής απορρόφησης και διάχυσης της ηλεκτρομαγνητικής ακτινοβολίας.

## Ομάδα γαλαξιών
Η ομάδα γαλαξιών γύρω από τον NGC 972 ενίοτε αναφέρεται ως «Ομάδα NGC 972» και περιλαμβάνει τους γαλαξίες NGC 1012, NGC 1056, UGC 1958, UGC 2017, UGC 2053 και UGC 2221.

## Παραπομπές

## Αναφορές

## Εξωτερικοί σύνδεσμοι
*

Κατηγορία:Σπειροειδείς γαλαξίες
Κατηγορία:Κριός (αστερισμός)
0972
02045
9788
+05-07-010
Πράσο Ανατολικής Αττικής

Το **Πράσο** ή **Πρασονήσι** ή **Καραβονήσι** είναι μικρή νησίδα, η οποία βρίσκεται στην Στερεά Ελλάδα, στα ανατολικά παράλια της Αττικής και τον κόλπο του Πόρτο Ράφτη, (ανατολικά) και σε πολύ μικρή απόσταση από την παραλία Πανόραμα. Βορειοανατολικά (προς την έξοδο του κόλπου) είναι η βραχονησίδα Ραφτοπούλα, ανατολικά η νησίδα Ράφτης και νοτιοανατολικά το ακρωτήριο Κορώνη. 

## Παραπομπές


Κατηγορία:Δήμος Μαρκόπουλου Μεσογαίας
Κατηγορία:Ελληνικές βραχονησίδες
Κατηγορία:Νησιά Αιγαίου Πελάγους
Επίσκοπος Μιλητουπόλεως Ιάκωβος

Ο **Επίσκοπος Μιλητουπόλεως Ιάκωβος** (κατά κόσμον *Ιωάννης Τσιγκούνης*, Σίδνεϊ, 1966) είναι Ελληνοαυστραλός θεολόγος και ιεράρχης του Οικουμενικού Πατριαρχείου, ο οποίος υπηρετεί ως βοηθός επίσκοπος της Ιεράς Αρχιεπισκοπής Αυστραλίας.

## Βιογραφικά στοιχεία
Ο κατά κόσμον Ιωάννης Τσιγκούνης γεννήθηκε το 1966 στο προάστιο Κόγκαραχ του Σίδνεϊ. 

Ολοκλήρωσε την εγκύκλιο εκπαίδευση στο δημόσιο σχολείο Model Farms High School του προαστίου Baulkham Hills του Σίδνεϊ. Σπούδασε θεολογία στην Θεολογική Σχολή του Αποστόλου Ανδρέα της Ιεράς Αρχιεπισκοπής Αυστραλίας, από την οποία αποφοίτησε το 1996. 

Το 1993 χειροτονήθηκε διάκονος, υπηρετώντας ως Αρχιδιάκονος του Αρχιεπισκόπου Αυστραλίας Στυλιανού. Το 1999 χειροτονήθηκε πρεσβύτερος, μετονομασθείς σε Ιάκωβο, από τον ίδιο αρχιερέα. Το 2000, χειροθετήθηκε σε αρχιμανδρίτη. Έχει υπηρετήσει ως εφημέριος στον Καθεδρικό Ιερό Ναό Ευαγγελισμού της Θεοτόκου Σίδνεϊ και στον Ιερό Ναό Αναστάσεως του Κυρίου Κόγκαραχ Σίδνεϊ. Παράλληλα διετέλεσε επιμελητής της Θεολογικής Σχολής του Αγίου Ανδρέου μέχρι το 2001. Το 2002, μετατέθηκε στη Μελβούρνη ως ιερατικώς προϊστάμενος στον Ιερό Ναό Αγίων Αναργύρων Όουκλι Μελβούρνης. Παράλληλα, δίδασκε στο ημερήσιο Κολέγιο της Κοινότητας «Άγιοι Ανάργυροι» και εργαζόταν στα γραφεία της Ιεράς Αρχιεπισκοπής, κοντά στον Επίσκοπο Δέρβης Ιεζεκιήλ.

Στις 11 Ιανουαρίου 2011, η Αγία και Ιερά Σύνοδος του Οικουμενικού Πατριαρχείου τον εξέλεξε παμψηφεί Επίσκοπο Μιλητουπόλεως, βοηθό του Αρχιεπισκόπου Αυστραλίας. Στις 20 Φεβρουαρίου 2011 χειροτονήθηκε στον επισκοπικό βαθμό, από τον Αρχιεπίσκοπο Αυστραλίας Στυλιανό, στον Καθεδρικό Ιερό Ναό Ευαγγελισμού της Θεοτόκου Σίδνεϊ. Ως Επίσκοπος έχει υπηρετήσει ως Βοηθός Επίσκοπος - Αρχιεπισκοπικός Επίτροπος της Αρχιεπισκοπικής Περιφέρειας Βικτόριας και Τασμανίας, της Αρχιεπισκοπικής Περιφέρειας Βρισβάνης και της Αρχιεπισκοπικής Περιφέρειας Κουίνσλαντ.

## Παραπομπές

Επίσκοπος Μιλητουπόλεως Ιάκωβος
Ραφτοπούλα Ανατολικής Αττικής

Η **Ραφτοπούλα** είναι βραχονησίδα στην Στερεά Ελλάδα και τον Νότιο Ευβοϊκό κόλπο. Βρίσκεται στα ανατολικά παράλια της Αττικής και τον κόλπο του Πόρτο Ράφτη, νότια και σε πολύ μικρή απόσταση από την παραλία Ερωτοσπηλιά. Νοτιοανατολικά της είναι η νησίδα Ράφτης, νότια η χερσόνησος της Κορώνης και βορειοδυτικά η βραχονησίδα Πράσο. 
αριστερά|μικρογραφία|194x194εσ|Η Ραφτοπούλα (δεξιά) και ο Ράφτης (αριστερά).
Σύμφωνα με μαρτυρία του Ιταλού Νικολό Ντα Μαρκόνι, που βρέθηκε στην περιοχή το 1395, υπήρχε ένα γυναικείο άγαλμα αντίστοιχο με αυτό το οποίο είναι τοποθετημένο στον Ράφτη. 

## Παραπομπές


Κατηγορία:Δήμος Μαρκόπουλου Μεσογαίας
Κατηγορία:Ελληνικές βραχονησίδες
Κατηγορία:Νησιά Αιγαίου Πελάγους
Κορώνη Ανατολικής Αττικής

Η **Κορώνη** ή **Κορώνης** είναι βραχονησίδα, η οποία βρίσκεται στην Στερεά Ελλάδα, στα ανατολικά παράλια της Αττικής και ανατολικά από το ακρωτήριο Μαυροβούνι ενώ στα νοτιοδυτικά της είναι η παραλία Αυλάκι. 

## Παραπομπές


Κατηγορία:Δήμος Μαρκόπουλου Μεσογαίας
Κατηγορία:Ελληνικές βραχονησίδες
Κατηγορία:Νησιά Αιγαίου Πελάγους
Μονταιγκύ-συρ-Σαβ

Το **Μονταιγκύ-συρ-Σαβ** (, , ) είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ωτ-Γκαρόν
Κίνημα 21

Το **Κίνημα 21** είναι πολιτικός σχηματισμός που ιδρύθηκε το 2021. Αυτοπροσδιορίζεται ως κίνημα πέρα από το δίπολο Δεξιά-Αριστερά.

Στις εκλογές του Μαΐου του 2023 έλαβε το 0,59% των ψήφων πανελλήνια. Στις βουλευτικές εκλογές του Ιουνίου του ίδιου έτους, το Κίνημα 21 συμμετείχε μέσω του σχηματισμού Πατριωτικός Συνασπισμός που είχε ποσοστό 0,5%.

Στις ευρωεκλογές του 2024, έλαβε πανελλήνια το 0,31% των ψήφων.

Πρόεδρος του είναι ο Ζώης Μπέχλης, απόστρατος στρατιωτικός ιατρός με τον βαθμό του πλοιάρχου.
Τύπος κινητής υποδιαστολής

Ο **τύπος κινητής υποδιαστολής** () είναι ένας τύπος δεδομένων ο οποίος έχει την δυνατότητα να αποθηκεύει αριθμούς με μεταβλητή ακρίβεια. Ο σκοπός αυτού του τύπου είναι η αποθήκευση πολύ μεγάλων ή πολύ μικρών αριθμών σε έναν υπολογιστή (λχ. 1.310.000.000 ή 0,000000031). Ο τύπος κινητής υποδιαστολής βρίσκεται σε αντίθεση με τον τύπο σταθερής υποδιαστολής και τον ακέραιο τύπο.

## Λειτουργία

Ο τύπος κινητής υποδιαστολής ουσιαστικά είναι ένα πρότυπο για την αποθήκευση αριθμών σε δυαδικό σύστημα. Συνήθως, ένα μέρος του τύπου είναι ορισμένο ως περιεχόμενο και ένα άλλο μέρος ως η τοποθεσία της υποδιαστολής. Συνεπώς, ένας αριθμός μπορεί να αποθηκευτεί ως σύνολο δύο άλλων ακέραιων.

Για παράδειγμα, ο αριθμός 0.0432 θα μπορούσε να εκφραστεί ως 432 επί δέκα εις την μείον τέταρτη δύναμη. Έτσι, το κομμάτι του περιεχομένου θα περιέχει τον ακέραιο 432 και το κομμάτι της τοποθεσίας της υποδιαστολής τον -4.

Ωστόσο, σε ορισμένες περιπτώσεις ο τύπος αυτός μπορεί να φέρει αρνητικές συνέπειες. Ένα χαρακτηριστικό παράδειγμα μίας τέτοιας συμπεριφοράς είναι η πρόσθεση των 0.3 + 0.4. Σε τέτοιες περιπτώσεις, ο υπολογιστής ενδέχεται να μην ορίσει το αποτέλεσμα ως 0.7 ακριβώς, αλλά ως 0.700000003. Ο λόγος αυτής της συμπεριφοράς είναι ότι ο τύπος κινητής υποδιαστολής λειτουργεί με το δυαδικό σύστημα, και συνεπώς μερικοί αριθμοί που φαίνονται στρογγυλοί δεν είναι για τον υπολογιστή. Έτσι, όταν γίνεται η πρόσθεση, ο υπολογιστής χάνει λίγη ακρίβεια.
Μπαντ Ίμπουργκ

Το **Μπαντ Ίμπουργκ** (γερμ. *Bad Iburg*) είναι μικρή λουτρόπολη της Κάτω Σαξονίας, στη Γερμανία, με πληθυσμό 10.574 κατοίκους το 2023. Είναι κτισμένο σε υψόμετρο 104 μέτρα πάνω από την επιφάνεια της θάλασσας, στον Τευτοβούργιο Δρυμό, 16&nbsp;χιλιόμετρα νοτίως του Οσναμπρύκ. Ο ομώνυμος Δήμος του περιλαμβάνει την πόλη και 4 άλλους οικισμούς, τους: Γκλάνε, Όστενφέλντε, Ζέντρουπ και Φίσμπεκ. Υπάγεται στο Διαμέρισμα του Οσναμπρύκ

Το σημαντικότερο κτίσμα στο Μπαντ Ίμπουργκ είναι το Κάστρο του Ίμπουργκ, σε λόφο πάνω από την πόλη. Στο συγκρότημα αυτό διέμεναν οι επίσκοποι του Οσναμπρύκ επί εξακόσια χρόνια και περιλαμβάνει ένα κλειστό σήμερα μοναστήρι των Βενεδικτίνων μοναχών.

## Ιστορία
Η πόλη αναφέρεται για πρώτη φορά το έτος 753 μ.Χ., σε ένα χειρόγραφο των Φράγκων. Το 772 ο Καρλομάγνος κατέλαβε το «Βασιλικό Κάστρο Ίμπουργκ», εκδιώκοντας τον βασικό ανταγωνιστή του, τον ηγέτη των  Σαξόνων Βίντουκιντ. Σε μια μακρά περίοδο υπερδεκαετούς διαμάχης, η κυριότητά του άλλαζε από τους Φράγκους στους Σάξονες και αντιστρόφως. Τελικώς οι Φράγκοι επανέκτησαν το κάστρο το 783.

Το Μπαντ Ίμπουργκ απέκτησε μεγαλύτερη σημασία, πέραν της τοπικής, τον 11ο αιώνα, όταν ο Επίσκοπος Μπένο Α΄ (1052-1067) έκτισε ένα νέο κάστρο πάνω στα ερείπια των πρώτων οχυρώσεων. Και αυτό όμως καταστράφηκε λίγο αργότερα, οπότε ο διάδοχός του Επίσκοπος Μπένο Β΄ του Οσναμπρύκ (1068-1088) έκτισε τρίτο κάστρο, που είναι και το σημερινό. Ο ίδιος ίδρυσε και τη Μονή του Αγίου Κλήμεντος των Βενεδικτίνων, με τους πρώτους 12 μοναχούς να προέρχονται από το Μάιντς.

Περί το 1100, μετά από μία μεγάλη πυρκαγιά στο Οσναμπρύκ, το κάστρο έγινε η κατοικία των επισκόπων του. Αυτό συνεχίσθηκε μέχρι που ο Ερνέστος Αύγουστος του Μπράουνσβαϊγκ, εκλέκτορας του Ανόβερου και Δούκας του Μπράουνσβαϊγκ-Λύνεμπουργκ και Προτεστάντης Πρίγκιπας-επίσκοπος του ανήγειρε ένα μπαρόκ κάστρο στο Οσναμπρύκ, όπου από τότε (1673) διαμένουν, μετά τον ίδιο, και οι διάδοχοί του.

## Παραπομπές


Κατηγορία:Πόλεις της Κάτω Σαξονίας
Κατηγορία:Μέλη της Χανσεατικής Ένωσης
Κατηγορία:Λουτροπόλεις της Γερμανίας
Κέραβα

Η **Κέραβα** (, ) είναι πόλη και δήμος της νότιας Φινλανδίας, στο κέντρο της περιοχής Ούουσιμαα, με πληθυσμό 38.355 κατοίκους το 2024, όντας ο τριακοστός σε πληθυσμό δήμος όλης της χώρας. Είναι μέρος της Μητροπολιτικής Περιοχής του Ελσίνκι, με το 1,6 εκατομμύριο κατοίκους. Συνορεύοντες δήμοι με την Κεράβα είναι οι Βάνταα, Σίποο και Τούουσουλα.

Ο Δήμος έχει έκταση 30,79 τετραγωνικά χιλιόμετρα, από τα οποία το 0,17 τετραγωνικό χιλιόμετρο καλύπτεται από νερό, δηλαδή η Κέραβα είναι ο πέμπτος μικρότερος δήμος της Φινλανδίας, αλλά και ο τρίτος πιο πυκνοκατοικημένος στη Μητροπολιτική Περιοχή του Ελσίνκι, μετά τον ίδιο τον Δήμο του Ελσίνκι και τον Δήμο του Κάουνιαϊνεν.

## Παραπομπές


Κεραβα
Μεταβλητή (επιστήμη των υπολογιστών)

Στο πλαίσιο της επιστήμης των υπολογιστών μια **μεταβλητή** () είναι μία τοποθεσία στη μνήμη ενός υπολογιστή η οποία έχει όνομα. Ενδέχεται να είναι δυνατή η αλλαγή της, αλλά δεν είναι απαραίτητο όπως στις σταθερές μεταβλητές. Σε ορισμένες γλώσσες προγραμματισμού όπως την C ο ορισμός ενός τύπου δεδομένων είναι απαραίτητος.

Οι μεταβλητές μπορούν να έχουν διαφορετικά μήκη ανάλογα με τον τύπο δεδομένων που αναπαριστούν. Για παράδειγμα, ένας ακέραιος θα μπορούσε να χρησιμοποιεί 4 bytes, ενώ ένας αριθμός τύπου κινητής υποδιαστολής θα μπορούσε να χρησιμοποιεί 8.

Οι μεταβλητές επίσης μπορεί να έχουν διαφορετικά εύρη. Για παράδειγμα, μία τοπική μεταβλητή () είναι λιγότερο διαθέσιμη μέσα στο πλαίσιο ενός προγράμματος. Σε αντίθεση, μία παγκόσμια μεταβλητή () θα ήταν διαθέσιμη σε πολύ μεγαλύτερο εύρος. Όταν τελειώνει το εύρος μίας μεταβλητής μπορεί να διαγραφεί η μεταβλητή ώστε η μνήμη που χρησιμοποιούσε να γίνει ξανά διαθέσιμη για άλλη μεταβλητή.

Κατηγορία:Πληροφορική


Κατηγορία:Επιστήμη υπολογιστών
Κατηγορία:Έννοιες γλωσσών προγραμματισμού
Ανάκο

Το **Ανάκο** (ισπ. *Anaco*) είναι πόλη της βόρειας Βενεζουέλας, έδρα ομώνυμου δήμου. Ο πληθυσμός της το 2005 ήταν 106.275 κάτοικοι, ενώ το 2021 είχε αυξηθεί σύμφωνα με εκτιμήσεις σε 118.000 κατοίκους. Το Ανάκο είναι νέα πόλη, καθώς ιδρύθηκε το 1944, και διοικητικώς υπάγεται στην πολιτεία Ανσοάτεγι. Το Ανάκο είναι βιομηχανική πόλη, με την οικονομία της να εξαρτάται από την επεξεργασία του φυσικού αερίου και του πετρελαίου.

Η πόλη είναι κτισμένη σε υψόμετρο 215 μέτρα πάνω από την επιφάνεια της θάλασσας και έχει αεροδρόμιο, που όμως δεν εξυπηρετεί πλέον επιβατικά αεροσκάφη.

* Στο Ανάκο γεννήθηκαν ο τραγουδιστής-ηθοποιός Ομάρ Ρούντμπεργκ, και η ηθοποιός, μοντέλο και επιχειρηματίας Ρούδι Ροδρίγκες.

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις της Βενεζουέλας
Χαμολιά Αττικής

Η **Χαμολιά** είναι παραθαλάσσιος οικισμός αλλά και παραλία της Αττικής στην Περιφερειακή Ενότητα Ανατολικής Αττικής.

## Γενικά στοιχεία
Η Χαμολιά βρίσκεται στα ανατολικά παράλια της Αττικής, σε απόσταση περίπου 12 χλμ. Α.-ΒΑ. από το Μαρκόπουλο (έδρα του δήμου) και 39 χλμ. Α.-ΝΑ. από το κέντρο της Αθήνας ενώ είναι κτισμένη σε υψόμετρο 22 μέτρα. Δυτικά της είναι η Βραυρώνα και ο αρχαιολογικός της χώρος και νότια το Πόρτο Ράφτη (Λιμένας Μαρκοπούλου) ενώ στα ανατολικά είναι το μικρό σύμπλεγμα βραχονησίδων Ασπρονήσια.

Ως ξεχωριστός οικισμός αναφέρεται επίσημα, για πρώτη φορά, το 1971 να απογράφεται στον δήμο Μαρκοπούλου Μεσογαίας. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με το Μαρκόπουλο, την Αγία Τριάδα, την Βραυρώνα, το Πόρτο Ράφτη, τα Ποριά και τον Κουλιδά αποτελούν τη δημοτική ενότητα Μαρκόπουλου Μεσογαίας που υπάγεται στο Δήμο Μαρκόπουλου Μεσογαίας. Σύμφωνα με την απογραφή 2021 απογράφησαν 134 κάτοικοι  ενώ με αυτήν του 2011 είχε 185.
## Εξωτερικοί σύνδεσμοι

* Η πεζοπορική διαδρομή: Χαμολιά - Παραλία Αράχνες από τον ιστότοπο https://el.wikiloc.com/.
* Χαμολιά- οι σπηλιές- Οι κρυφές γαλαζοπράσινες παραλίες της, στην Αττική στο https://www.youtube.com/.

## Παραπομπές


Κατηγορία:Χωριά της περιφερειακής ενότητας Ανατολικής Αττικής
Κατηγορία:Δήμος Μαρκόπουλου Μεσογαίας
Ασπρονήσια Ανατολικής Αττικής

Τα **Ασπρονήσια** είναι μικρό σύμπλεγμα τριών βραχονησίδων και βράχων στην Στερεά Ελλάδα, πολύ κοντά στις ανατολικές ακτές της Αττικής και τον Νότιο Ευβοϊκό κόλπο. Η μεγαλύτερη από αυτές είναι η Περατή ενώ  βρίσκονται ανατολικά του οικισμού Χαμολιά και βορειοανατολικά από το Πόρτο Ράφτη.

## Εξωτερικοί σύνδεσμοι

* Τα Ασπρονήσια από ψηλά στο https://www.youtube.com/.

## Παραπομπές


Κατηγορία:Δήμος Μαρκόπουλου Μεσογαίας
Κατηγορία:Ελληνικές βραχονησίδες
Μοντεσκιέ-Γκιτώ

Το **Μοντεσκιέ-Γκιτώ** (, , ) είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ωτ-Γκαρόν
Εγιαλέτι της Σιλίστρας

Το **Εγιαλέτι της Σιλίστρας** (οθωμανικά τουρκικά: *Eyālet-i Silistra*) αργότερα γνωστό ως **Εγιαλέτι του Οζού**, ήταν διοικητική εδαφική οντότητα της Οθωμανικής Αυτοκρατορίας, η οποία περιελάμβανε την περιοχή κατά μήκος της ακτής της Μαύρης Θάλασσας και της νότιας όχθης του ποταμού Δούναβη στη νοτιοανατολική Ευρώπη. Το φρούριο του Άκκερμαν ήταν υπό τη δικαιοδοσία του εγιαλέτι. Η αναφερόμενη έκτασή του τον 19ο αιώνα ήταν 71.140 τετραγωνικά χιλιόμετρα (27.469 τετραγωνικά μίλια).

Το εγιαλέτι της Σιλίστρας σχηματίστηκε το 1593 ως μπεηλερμπεηλίκι του Οζί από την επικράτεια του πρώην Πριγκιπάτου της Καρβούνας, αργότερα Δοβρουτσά, η Σιλίστρα ήταν αρχικά το Σαντζάκι της Σιλίστρας του Εγιαλέτι της Ρούμελης.

Πήρε το όνομά του από τη Σιλίστρα, καθώς ο κυβερνήτης της έμενε συχνά σε αυτό το παραδουνάβιο φρούριο. Γύρω στο 1599, επεκτάθηκε και ανυψώθηκε στο επίπεδο του εγιαλέτι πιθανότατα ως όφελος για τον πρώτο του γενικό κυβερνήτη (μπεηλερμπέη), τον Χάνο της Κριμαίας. Είχε επίκεντρο τις περιοχές Δοβρουτσά, Μπουντζάκ (Οθωμανική Βεσσαραβία) και Γιεντισάν και περιλάμβανε τις πόλεις Βάρνα, Κωνστάντζα, Άκκερμαν και Χατζιμπέη (Οδησσό) με πρωτεύουσα τα φρούρια της Σιλίστρας (τώρα στη Βουλγαρία).

Τον 17ο αιώνα, το εγιαλέτι της Σιλίστρας επεκτάθηκε προς τα νότια και δυτικά για να συμπεριλάβει το μεγαλύτερο μέρος της σύγχρονης Βουλγαρίας και της Ευρωπαϊκής Τουρκίας, συμπεριλαμβανομένων των πόλεων της Αδριανούπολης, την Φιλιππούπολη και το Βίντιν. Στα τέλη του 17ου και στις αρχές του 18ου αιώνα, μια σειρά Ρωσοτουρκικών Πολέμων περιόρισαν το εγιαλέτι στα ανατολικά με τη Ρωσία να προσαρτά τελικά όλο το Γιεντισάν και το Μπουντζάκ στον Δούναβη μέχρι το 1812.

Το εγιαλέτι της Αδριανούπολης ιδρύθηκε νότια του εγιαλέτι της Σιλίστρας το 1830. Με τις οθωμανικές διοικητικές μεταρρυθμίσεις του 1864 το εγιαλέτι της Σιλίστρας ανασυστάθηκε ως Βιλαέτι του Δούναβη.

## Παραπομπές


Σιλιστρας
Κατηγορία:Ιστορία της Τουρκίας
Περατή Ανατολικής Αττικής

Η **Περατή** είναι βραχονησίδα στην Στερεά Ελλάδα, πολύ κοντά στις ανατολικές ακτές της Αττικής και τον Νότιο Ευβοϊκό κόλπο ενώ αποτελεί μέρος ενός μικρού συμπλέγματος που ονομάζεται Ασπρονήσια. Είναι η μεγαλύτερη σε έκταση και βρίσκεται ανατολικά του παραθαλάσσιου οικισμού Χαμολιά και βορειοανατολικά από το Πόρτο Ράφτη. Οφείλει το όνομά της στην ομώνυμη λοφοσειρά (υψομ. 307 μέτρα) που βρίσκεται στην απέναντί της στεριά της Αττικής και προς την κατεύθυνση του Πόρτο Ράφτη. Στη νότια πλαγιά του λόφου Περατή και κατά μήκος της ρεματιάς έχει εντοπιστεί νεκροταφείο υστερομυκηναϊκών χρόνων.

## Εξωτερικοί σύνδεσμοι
* Τα Ασπρονήσια από ψηλά στο https://www.youtube.com/.
* Η ανατολή από το όρος Περατή, Πόρτο Ράφτη, Χαμολιά στο https://www.youtube.com/.
* Το Υστερομυκηναϊκό Νεκροταφείο της Περατής από τον ιστότοπο Διαδικτυακή πύλη Μακροπούλου - Πόρτο Ράφτη.

## Παραπομπές


Κατηγορία:Δήμος Μαρκόπουλου Μεσογαίας
Κατηγορία:Ελληνικές βραχονησίδες
Κομητεία Γκρέισον

Η **Κομητεία Γκρέισον** μπορεί να αναφέρεται σε διαφορετικές κομητείες στις Ηνωμένες Πολιτείες Αμερικής:
  
*Κομητεία Γκρέισον (Βιρτζίνια)
*Κομητεία Γκρέισον (Κεντάκι)
*Κομητεία Γκρέισον (Τέξας)

Κατηγορία:Ονομασίες κομητειών των Ηνωμένων Πολιτειών
Κομητεία Άτκινσον (Τζόρτζια)

Η **Κομητεία Άτκινσον** () είναι κομητεία στην πολιτεία της Τζόρτζια των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 8,293 κάτοικοι.Η διοικητική πρωτεύουσα (*έδρα*) είναι το Πίρσον.Η κομητεία ιδρύθηκε το 1917 από τμήματα των κομητειών Κλιντς και Κόφι. Πήρε το όνομά της προς τιμήν του Ουίλιαμ Γέιτς Άτκινσον (1854–99), κυβερνήτη της Τζόρτζια (1894–98) και μέλος της Βουλής των Αντιπροσώπων της πολιτείας.
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 345 τετραγωνικά μίλια (890 km2), εκ των οποίων 339 τετραγωνικά μίλια (880 km2) είναι στεριά και 5,2 τετραγωνικά μίλια (13 km2) (1,5%) είναι νερό.Η κομητεία Άτκινσον αποτελεί τμήμα της Νοτιοανατολικής Τζόρτζια.

### Γειτονικές κομητείες

* Κομητεία Κόφι (βόρεια)
* Κομητεία Γουέαρ (ανατολικά)
* Κομητεία Κλιντς (νότια)
* Κομητεία Λάνιερ (νοτιοδυτικά)
* Κομητεία Μπέριεν (δυτικά)

## Παραπομπές


Κατηγορία:Κομητείες της Τζόρτζια
Κομητεία Γκίλμερ (Τζόρτζια)

Η **Κομητεία Γκίλμερ** () είναι κομητεία στην πολιτεία της Τζόρτζια των Ηνωμένων Πολιτειών. Κατά την απογραφή του 2020, ο πληθυσμός ήταν 32, 860 άτομα.Η διοικητική πρωτεύουσα (*έδρα*) είναι το Έλλιτζεϊ. 

Η κομητεία ιδρύθηκε το 1832 από τμήμα της κομητείας Τσερόκι. Πήρε το όνομά της προς τιμήν του Τζορτζ Ρόκινγκχαμ Γκίλμερ (1780–1859), 16ου κυβερνήτη της Τζόρτζια.
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 431 τετραγωνικά μίλια (1.120 τ.χλμ), εκ των οποίων 427 τετραγωνικά μίλια (1.110 τ.χλμ) είναι στεριά και 4,7 τετραγωνικά μίλια (12 τ.χλμ) (1,1%) καλύπτονται από ύδατα (λίμνες, ποτάμια).
### Γειτονικές κομητείες

* Κομητεία Φάννιν (βόρεια)
* Κομητεία Ντόσον (νοτιοανατολικά)
* Κομητεία Πίκενς (νότια)
* Κομητεία Γκόρντον (νοτιοδυτικά)
* Κομητεία Μάρεϊ (δυτικά)

## Παραπομπές


Κατηγορία:Κομητείες της Τζόρτζια
Κομητεία Γκόρντον (Τζόρτζια)

Η **Κομητεία Γκόρντον** () είναι κομητεία στην πολιτεία της Τζόρτζια των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 59,757 άτομα.Η διοικητική πρωτεύουσα (*έδρα*) είναι το Κάλχουν. Η κομητεία ιδρύθηκε το 1850 από τμήματα των κομητειών Φλόιντ και Κας (σημερινή Μπάρτοου). Πήρε το όνομά της προς τιμήν του Ουίλιαμ Ουάσινγκτον Γκόρντον (1796–1842), 1ο πρόεδρο του κεντρικού σιδηρόδρομου.
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 358 τετραγωνικά μίλια (930 km2), από τα οποία 356 τετραγωνικά μίλια (920 km2) είναι στεριά και 2,2 τετραγωνικά μίλια (5,7 km2) (0,6%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Γουίτφιλντ (βόρεια)
* Κομητεία Μάρεϊ (βόρεια)
* Κομητεία Γκίλμερ (βορειοανατολικά)
* Κομητεία Πίκενς (ανατολικά)
* Κομητεία Τσερόκι (νοτιοανατολικά)
* Κομητεία Μπάρτοου (νότια)
* Κομητεία Φλόιντ (δυτικά)
* Κομητεία Γουόλκερ (βορειοδυτικά)

## Παραπομπές


Κατηγορία:Κομητείες της Τζόρτζια
Κομητεία Γκριν (Τζόρτζια)

Η **Κομητεία Γκριν** () είναι κομητεία στην πολιτεία της Τζόρτζια των Ηνωμένων Πολιτειών. Κατά την απογραφή του 2020, ο πληθυσμός ήταν 20,722 άτομα.Η διοικητική πρωτεύουσα (*έδρα*) είναι το Γκρίνσμπορο. 
## Ιστορία
Η κομητεία ιδρύθηκε το 1786 από τμήμα της κομητείας Ουάσινγκτον. Πήρε το όνομά της προς τιμήν του Ναθάναελ Γκριν (1742–86), στρατηγό και ήρωα της Αμερικανικής Επανάστασης.
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 406 τετραγωνικά μίλια (1.050 km2), από τα οποία 387 τετραγωνικά μίλια (1.000 km2) είναι στεριά και 19 τετραγωνικά μίλια (49 km2) (4,6%) καλύπτονται από ύδατα (λίμνες, ποτάμια).
### Γειτονικές κομητείες
* Κομητεία Όγκλεθορπ (βόρεια)
* Κομητεία Ταλιαφέρο (ανατολικά)
* Κομητεία Χάνκοκ (νοτιοανατολικά)
* Κομητεία Πάτναμ (νοτιοδυτικά)
* Κομητεία Μόργκαν (δυτικά)
* Κομητεία Οκόνη (βορειοδυτικά)

## Παραπομπές


Κατηγορία:Κομητείες της Τζόρτζια
Κομητεία Έφινγκχαμ (Τζόρτζια)

Η **Κομητεία Έφινγκχαμ** () είναι κομητεία στην πολιτεία της Τζόρτζια των Ηνωμένων Πολιτειών. Κατά την απογραφή του 2020, ο πληθυσμός ήταν 71, 541 άτομα.Η διοικητική πρωτεύουσα (*έδρα*) είναι το Σπρίνγκφιλντ. 

Η κομητεία ιδρύθηκε το 1777 και πήρε το όνομά της προς τιμήν του Τόμας Χάουαρντ, λόρδο του Έφινγκχαμ (1746–1791).
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 483 τετραγωνικά μίλια (1.250 km2), εκ των οποίων 478 τετραγωνικά μίλια (1.240 km2) είναι στεριά και 5,2 τετραγωνικά μίλια (13 km2) (1,1%) είναι νερό.
### Γειτονικές κομητείες
* Κομητεία Χάμπτον, Νότια Καρολίνα (βορειοανατολικά)
* Κομητεία Τζάσπερ, Νότια Καρολίνα (ανατολικά)
* Κομητεία Τσάταμ (νοτιοανατολικά)
* Κομητεία Μπράιαν (νότια)
* Κομητεία Μπούλοκ (δυτικά)
* Κομητεία Σκρίβεν (βορειοδυτικά)

## Παραπομπές


Κατηγορία:Κομητείες της Τζόρτζια
Κομητεία Κάλχουν (Τζόρτζια)

Η **Κομητεία Κάλχουν** () είναι κομητεία στην πολιτεία της Τζόρτζια των Ηνωμένων Πολιτειών. Κατά την απογραφή του 2020, ο πληθυσμός ήταν 5,457 άτομα. Η διοικητική πρωτεύουσα (*έδρα*) είναι το Μόργκαν. 

Η κομητεία ιδρύθηκε το 1854 από τμήματα των κομητειών Ήρλι και Μπέικερ. Πήρε το όνομά της προς τιμήν του Τζον Τσαρλς Κάλχουν (1782–1850), γερουσιαστή και Αντιπρόεδρο των ΗΠΑ από την Νότια Καρολίνα.
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 284 τετραγωνικά μίλια (740 τ.χλμ), εκ των οποίων 280 τετραγωνικά μίλια (730 τ.χλμ) είναι στεριά και 3,2 τετραγωνικά μίλια (8,3 τ.χλμ) (1,1%) καλύπτονται από ύδατα (λίμνες, ποτάμια).
### Γειτονικές κομητείες
* Κομητεία Τέρελλ (βορειοανατολικά)
* Κομητεία Ντόχερτι (ανατολικά)
* Κομητεία Μπέικερ (νοτιοανατολικά)
* Κομητεία Έρλι (νοτιοδυτικά)
* Κομητεία Κλέι (δυτικά)
* Κομητεία Ράντολφ (βορειοδυτικά)

## Παραπομπές


Κατηγορία:Κομητείες της Τζόρτζια
Κομητεία Κάμντεν (Τζόρτζια)

Η **Κομητεία Κάμντεν** () είναι κομητεία στην πολιτεία της Τζόρτζια των Ηνωμένων Πολιτειών. Κατά την απογραφή του 2020, ο πληθυσμός ήταν 58, 118 άτομα.Η διοικητική πρωτεύουσα (*έδρα*) είναι το Γούντμπλιν. Η κομητεία ιδρύθηκε το 1777 και πήρε το όνομά της προς τιμήν του Τσαρλς Πραττ, Βρετανού λόρδου του Κάμντεν (1714–94) και υπέρμαχο της Αμερικανικής Ανεξαρτησίας.
## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 782 τετραγωνικά μίλια (2.030 τ.χλμ), εκ των οποίων 613 τετραγωνικά μίλια (1.590 τ.χλμ) είναι στεριά και 169 τετραγωνικά μίλια (440 τ.χλμ) (21,6%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Γκλιν (βόρεια)
* Κομητεία Νάσσαου, Φλόριντα (νότια)
* Κομητεία Τσάρλτον (δυτικά)
* Κομητεία Μπράντλεϊ (βορειοδυτικά)

## Παραπομπές


Κατηγορία:Κομητείες της Τζόρτζια
Κομητεία ΝτεΚάλμπ (Τζόρτζια)

Η **Κομητεία ΝτεΚάλμπ** () είναι κομητεία στην πολιτεία της Τζόρτζια των Ηνωμένων Πολιτειών. Κατά την απογραφή του 2020, ο πληθυσμός ήταν 762,992 άτομα.Η διοικητική πρωτεύουσα (*έδρα*) είναι το Ντεκέιτουρ. Η κομητεία ιδρύθηκε το 1822 από τμήματα των κομητειών Γκουίνετ, Φαγιέτ και Χένρι. Πήρε το όνομά της προς τιμήν του Γερμανού βαρώνου Γιόχαν ΝτεΚάλμπ (1721–80) και γενικού επιθεωρητή του στρατού των ΗΠΑ.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση
271 τετραγωνικά μίλια (700 km2 ), εκ των οποίων τα 268 τετραγωνικά μίλια (690 km2 ) είναι στεριά και τα 3,6 τετραγωνικά μίλια (9,3 km2 ) (1,3%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Γκουίνετ – Βόρεια/Βορειοανατολικά
* Κομητεία Ρόκντεϊλ – ανατολικά
* Κομητεία Χένρι – νότια
* Κομητεία Κλέιτον – νοτιοδυτικά
* Κομητεία Φούλτον – δυτικά

## Παραπομπές


Κατηγορία:Κομητείες της Τζόρτζια
Κομητεία Ντόσον (Τζόρτζια)

Η **Κομητεία Ντόσον** () είναι κομητεία στην πολιτεία της Τζόρτζια των Ηνωμένων Πολιτειών. Κατά την απογραφή του 2020, ο πληθυσμός ήταν 31,732 άτομα.Η διοικητική πρωτεύουσα (*έδρα*) είναι το Ντόσονβιλλ. 

Η κομητεία ιδρύθηκε το 1857 από τμήματα των κομητειών Γκίλμερ και Λάμπκιν. Πήρε το όνομά της προς τιμήν του Ουίλιαμ Κρόσμπι Ντόσον (1798–1857), γερουσιαστή των ΗΠΑ (1849–55).
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 214 τετραγωνικά μίλια (550 km2), εκ των οποίων 211 τετραγωνικά μίλια (550 km2) είναι στεριά και 3,6 τετραγωνικά μίλια (9,3 km2) (1,7%) καλύπτονται από ύδατα (λίμνες, ποτάμια).
### Γειτονικές κομητείες
* Κομητεία Φάννιν (βόρεια)
* Κομητεία Λάμπκιν (βορειοανατολικά)
* Κομητεία Χολλ (ανατολικά)
* Κομητεία Φορσάιθ (νότια)
* Κομητεία Τσερόκι (νοτιοδυτικά)
* Κομητεία Πίκενς (δυτικά)
* Κομητεία Γκίλμερ (βορειοδυτικά)

## Παραπομπές


Κατηγορία:Κομητείες της Τζόρτζια
Κομητεία Κομπ (Τζόρτζια)

Η **Κομητεία Κομπ** () είναι κομητεία στην πολιτεία της Τζόρτζια των Ηνωμένων Πολιτειών. Κατά την απογραφή του 2020, ο πληθυσμός ήταν 776,743 άτομα.Η διοικητική πρωτεύουσα (*έδρα*) είναι η Μαριέττα. 

Η κομητεία ιδρύθηκε το 1832 από τμήμα της κομητείας Τσερόκι. Πήρε το όνομά της προς τιμήν του συνταγματάρχη Τόμας Γουίλις Κομπ (1784–1835), ήρωα του Αγγλο-Αμερικανικού Πολέμου του 1812 και γερουσιαστή των ΗΠΑ.
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 345 τετραγωνικά μίλια (890 km2), εκ των οποίων 340 τετραγωνικά μίλια (880 km2) είναι στεριά και 4,0 τετραγωνικά μίλια (10 km2) (1,4%) καλύπτονται από ύδατα (λίμνες, ποτάμια).
### Γειτονικές κομητείες
* Κομητεία Τσερόκι (βόρεια)
* Κομητεία Φούλτον (ανατολικά)
* Κομητεία Ντάγκλας (νοτιοδυτικά)
* Κομητεία Πάλντινγκ (δυτικά)
* Κομητεία Μπάρτοου (βορειοδυτικά)

## Παραπομπές


Κατηγορία:Κομητείες της Τζόρτζια
Μεχμέτ Εσάτ Μπουλκάτ

Ο **Μεχμέτ Εσάτ Μπουλκάτ** (τουρκικά: *Mehmet Esat Bülkat*, Ιωάννινα, 18 Οκτωβρίου 1862- 2 Νοεμβρίου 1952) ήταν Οθωμανός στρατιωτικός, ο οποίος πολέμησε κατά την διάρκεια του Α΄ Βαλκανικού Πολέμου, κατά τον οποίο ήταν διοικητής των τουρκικών στρατευμάτων στα Ιωάννινα, ενώ πολέμησε και στον Α' Παγκόσμιο Πόλεμο, ως διοικητής στη Μάχη της Καλλίπολης. 

Ο Μεχμέντ Εσάντ γεννήθηκε στα Ιωάννινα από οικογένεια Αλβανών Μουσουλμάνων. Ο αδελφός του, Βελχίντ Πασάς (1877-1940), έγινε και αυτός στρατηγός. Ο ανιψιός του από τον μικρότερο αδελφό του, τον Μεχμέτ Νακιετίν Μπέη, ήταν ιδρυτής της πρώτης ιδιωτικής τράπεζας στην Τουρκία, με υποκαταστήματα σε όλη την Τουρκία. 

## Παραπομπές


## Πηγές
* https://www.agon.gr/istories/98118/i-epistrofi-toy-esat-pasa-sti-geneteira-toy/ 
* https://zosimaia.gr/%CE%B5%CF%83%CF%83%CE%AC%CF%84-%CE%BF-%CF%84%CE%B5%CE%BB%CE%B5%CF%85%CF%84%CE%B1%CE%AF%CE%BF%CF%82-%CF%80%CE%B1%CF%83%CE%AC%CF%82-%CE%B9%CF%89%CE%B1%CE%BD%CE%BD%CE%AF%CE%BD%CF%89%CE%BD/ 
* https://www.ethnos.gr/todayinhistory/article/247593/apeleytheroshtonioanninontiapeginetothrylikospathitoyesatpasakaigiatitaalogatoyellhnikoystratoyemeinanxorisoyres  
* https://egiannina.wordpress.com/2012/02/12/%CE%B5%CF%83%CE%AC%CF%84-%CF%80%CE%B1%CF%83%CE%AC%CF%82-%CE%BF-%CF%84%CE%B5%CE%BB%CE%B5%CF%85%CF%84%CE%B1%CE%AF%CE%BF%CF%82-%CF%85%CF%80%CE%B5%CF%81%CE%B1%CF%83%CF%80%CE%B9%CF%83%CF%84%CE%AE%CF%82/
* https://www.mixanitouxronou.gr/nikolaki-efentis-to-adoxo-telos-tou-kaliterou-ellina-kataskopou-prodothike-meta-tin-apeleutherosi-ton-ioanninon/ 
* https://www.govostis.gr/product/9901/to-proswpiko-toy-imerologio.html

Κατηγορία:Οθωμανοί αλβανικής καταγωγής
Κατηγορία:Απόφοιτοι της Ζωσιμαίας Σχολής
Κατηγορία:Οθωμανοί στρατιωτικοί των Βαλκανικών Πολέμων
Κατηγορία:Πασάδες της Οθωμανικής Αυτοκρατορίας
Κόρσερ

Το **Κόρσερ** () είναι μικρή πόλη της ανατολικής Δανίας, στη νήσο Σέλαν (γνωστή και ως Ζηλανδία). Το Κόρσερ είχε πληθυσμό 14.342 κατοίκους το 2024 και υπάγεται σήμερα στον Δήμο Σλάγκελσε, αλλά έως το 2007 ήταν έδρα του ομώνυμου Δήμου Κόρσερ. Η πόλη βρίσκεται 15 χιλιόμετρα δυτικά της πόλεως Σλάγκελσε και συνδέεται με το Νύμποργκ δια της Γέφυρας του Στόρεπελτ.

Παλαιότερα το Κόρσερ ήταν το κύριο λιμάνι πορθμείου για τη νήσο Φιονία και διαιρείται σε δύο σχεδόν ίσα μέρη από τον κόλπο Κόρσερ Νορ, με το βόρειο τμήμα να ονομάζεται Χάλσκοβ (*Halsskov*). Το περισσότερο έδαφος του ιστορικού νότιου τμήματος του Κόρσερ είναι χαμηλό και πλέον κινδυνεύει από πλημμύρες (το μεσοσταθμικό υψόμετρο όλης της πόλεως είναι μόλις 2 μέτρα πάνω από την επιφάνεια της θάλασσας).

## Πολιτισμός-αξιοθέατα
* Το *Biograf Teater* του Κόρσε, που άνοιξε τον Αύγουστο του 1908, είναι η παλαιότερη κινηματογραφική αίθουσα του κόσμου σε συνεχή χρήση που συνεχίζει να λειτουργεί ακόμη.
* Οι Οχυρώσεις του Κόρσερ (*Korsør Fæstning* στα δανικά) είναι ένα συγκρότημα οχυρώσεων που κατασκευάσθηκε τον 12ο αιώνα. Σήμερα υπάρχουν 5 κτήρια σε αυτό, κτισμένα σε ισάριθμες διαφορετικές εποχές, με τον πύργο να χρονολογείται από τον 13ο αιώνα.
* Η «Μίνι Πόλη του Κόρσερ» (*Korsør Miniby*) είναι ένα μοντέλο υπό κλίμακα της πόλεως όπως ήταν το 1875. Είναι κατασκευασμένο το 2001 σε κλίμακα 1:10.
* Το Τόρνμποργκ (*Tårnborg*) είναι μέγαρο και αγρόκτημα στο Χάλσκοβ.
* Το «Μουσείο της Πόλεως του Κόρσερ και της Διαβάσεως των Στενών» (*Korsør By og Overfartsmuseum*) ιδρύθηκε το 1983 και εστιάζει στο πέρασμα του θαλάσσιου στενού από το Κόρσερ στο Νύμποργκ. Στεγάζεται σε κτίσμα των παραπάνω Οχυρώσεων.

## Πρόσωπα
Στο Κόρσερ γεννήθηκαν μεταξύ άλλων και οι:

* Ούρμπαν Γκαντ (1879-1947), σκηνοθέτης του κινηματογράφου
* Γιενς Μπάγκεσεν (1764-1826), ποιητής
* Πία Γιούουλ (1962-2020), ποιήτρια, πεζογράφος και μεταφράστρια
* Μπρίαν Νίλσεν (γενν. 1965), ερασιτέχνης πυγμάχος, «χάλκινος» Ολυμπιονίκης το 1992

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις της Δανίας
Κομητεία Κουίτμαν (Τζόρτζια)

Η **Κομητεία Κουίτμαν** () είναι κομητεία στην πολιτεία της Τζόρτζια των Ηνωμένων Πολιτειών. Κατά την απογραφή του 2020, ο πληθυσμός ήταν 2,280 άτομα. Η διοικητική πρωτεύουσα (*έδρα*) είναι το Τζόρτζταουν. 

Η κομητεία ιδρύθηκε το 1858 από τμήματα των κομητειών Ράντολφ και Στιούαρτ.Πήρε το όνομά της προς τιμήν του Τζον Άντονι Κουίτμαν (1799–1858), στρατηγού και ήρωα του Μεξικανο-Αμερικανικού Πολέμου.
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 161 τετραγωνικά μίλια (420 km2), εκ των οποίων 151 τετραγωνικά μίλια (390 km2) είναι στεριά και 9,3 τετραγωνικά μίλια (24 km2) (5,8%) καλύπτονται από ύδατα (λίμνες, ποτάμια).
### Γειτονικές κομητείες
* Κομητεία Στιούαρτ (βόρεια)
* Κομητεία Ράντολφ (ανατολικά)
* Κομητεία Κλέι (νότια)
* Κομητεία Μπάρμπερ, Αλαμπάμα (δυτικά)

## Παραπομπές


Κατηγορία:Κομητείες της Τζόρτζια
Μητροπολίτης Φιλαδελφείας Μελίτων

Ο **Μητροπολίτης Φιλαδελφείας Μελίτων** (κατά κόσμον *Δημήτριος Καράς*, Αγρίδια Ίμβρου, 14 Μαρτίου 1951) είναι Έλληνας θεολόγος, συγγραφέας και ιεράρχης του Οικουμενικού Πατριαρχείου.

## Βιογραφικά στοιχεία
Ο κατά κόσμον Δημήτριος Καράς γεννήθηκε στα Αγρίδια Ίμβρου το 1951.

Σπούδασε θεολογία στη Θεολογική Σχολή του Αριστοτελείου Πανεπιστημίου Θεσσαλονίκης, από όπου αποφοίτησε το 1974. Το 1986, ανακηρύχθηκε διδάκτωρ θεολογίας της Θεολογικής Σχολής του ιδίου πανεπιστημίου.

Χειροτονήθηκε διάκονος στις 4 Αυγούστου 1974 από τον Μητροπολίτη Φιλαδελφείας Βαρθολομαίο και Πρεσβύτερος στις 25 Δεκεμβρίου 1987 από τον Οικουμενικό Πατριάρχη Δημήτριο. Από το 1974, υπηρέτησε ως κωδικογράφος και στη συνέχεια ως υπογραμματέας της Αγίας και Ιεράς Συνόδου του Οικουμενικού Πατριαρχείου. Το 1987, ανέλαβε τα καθήκοντα του Αρχιγραμματέα της Αγίας και Ιεράς Συνόδου του Οικουμενικού Πατριαρχείου, θέση που διατήρησε έως και το 2005.

Στις 28 Οκτωβρίου 1990, στον Πατριαρχικό Ναό του Αγίου Γεωργίου χειροτονήθηκε Μητροπολίτης Φιλαδελφείας, από τον Πατριάρχη Δημήτριο.

Ο Μητροπολίτης Μελίτων έχει εργαστεί σε σειρά συνοδικών επιτροπών, ως προέδρος και ως μέλος του Νομικού Συμβουλίου, ως πρόεδρος της Κανονικής Επιτροπής, ως μέλος της Επιτροπής Ανακαινίσεως, Εξωραϊσμού και Συντηρήσεως του Πατριαρχικού Ναού και Οίκου.

## Συγγραφικό έργο
* «Η ιερά πορεία αγάπης, ειρήνης και ενότητος του Οικουμενικού Πατριάρχου Δημητρίου» (Τόμος Α', Τόμος Β' και Τόμος Γ'), 2012

## Παραπομπές


Μελίτων
Κατηγορία:Αρχιγραμματείς της Αγίας και Ιεράς Συνόδου του Οικουμενικού Πατριαρχείου
Κατηγορία:Απόφοιτοι της Θεολογικής Σχολής του Αριστοτελείου Πανεπιστημίου Θεσσαλονίκης
Βραώνα Ανατολικής Αττικής

Η **Βραώνα** είναι νησίδα στην Στερεά Ελλάδα, πολύ κοντά στις ανατολικές ακτές της Αττικής και τον Νότιο Ευβοϊκό κόλπο. Βρίσκεται στα βόρεια του όρμου Βραυρώνας, βορειοανατολικά από τον ομώνυμο αρχαιολογικό χώρο και πολύ κοντά στις ακτές της νότιας άκρης της Αρτέμιδας. Επάνω της υπάρχει ένα μικρό εκκλησάκι αφιερωμένο στον Άγιο Αλέξανδρο και μικρός ανεμόμυλος.  

## Εξωτερικοί σύνδεσμοι

* Το νησάκι με το νησιώτικο εκκλησάκι και τον ανεμόμυλο στο https://www.youtube.com/.
* Η νησίδα Βραώνα, Βραυρώνα, Μαρκόπουλο, Αττική από τον ιστότοπο https://2steps.gr/.

## Παραπομπές


Κατηγορία:Δήμος Μαρκόπουλου Μεσογαίας
Κατηγορία:Ελληνικές βραχονησίδες
Κομητεία Λονγκ (Τζόρτζια)

Η **Κομητεία Λονγκ** () είναι κομητεία στην πολιτεία της Τζόρτζια των Ηνωμένων Πολιτειών. Κατά την απογραφή του 2020, ο πληθυσμός ήταν 19,594 άτομα.Η διοικητική πρωτεύουσα (*έδρα*) είναι το Λουντοβίτσι. 

Η κομητεία ιδρύθηκε το 1920 από τμήμα της κομητείας Λίμπερτι. Πήρε το όνομά της προς τιμήν του Δρ. Κρόφορντ Ουίλιαμσον Λονγκ (1815–78) που το 1842 ήταν ο πρώτος που χρησιμοποίησε την αναισθησία για οδοντιατρική χειρουργική επέμβαση.
## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 404 τετραγωνικά μίλια (1.050 km2), εκ των οποίων 400 τετραγωνικά μίλια (1.000 km2) είναι στεριά και 3,5 τετραγωνικά μίλια (9,1 km2) (0,9%) καλύπτονται από ύδατα (λίμνες, ποτάμια).
### Γειτονικές κομητείες
* Κομητεία Λίμπερτι (βορειοανατολικά)
* Κομητεία Μάκιντος (νοτιοανατολικά)
* Κομητεία Γουέιν (νοτιοδυτικά)
* Κομητεία Τάτναλ (βορειοδυτικά)

## Παραπομπές


Κατηγορία:Κομητείες της Τζόρτζια
Ποθητό Ανατολικής Αττικής

Το **Ποθητό** ή ο **Ποθητός** ή το **Κακό** Σαρωνίδας είναι βραχονησίδα η οποία βρίσκεται στον Σαρωνικό κόλπο, προς τις δυτικές ακτές της νοτιοανατολικής Αττικής. Είναι βορειοδυτικά της Σαρωνίδας και νοτιοδυτικά από το Λαγονήσι. Ανατολικά η βραχονησίδα Βρομούσα ενώ δίπλα και βόρειά του είναι ο σκόπελος Ποθητάκι, μαζί με τον οποίο ο βυθός τους παρουσιάζει ιδιαίτερο καταδυτικό ενδιαφέρον με τα τοιχώματα τους να είναι γεμάτα από σπόγγους, κοράλλια, βρυόζωα και κόκκινα φύκια.

## Παραπομπές


## Εξωτερικοί σύνδεσμοι
* Ποθητός και Ποθητάκι: Οι νησίδες της Αττικής με τον πολύχρωμο βυθό στον ιστότοπο https://www.travel.gr/.
* Με μπουρίνι στο Σαρωνικό  στον ιστότοπο https://www.ortsa.gr/.

Κατηγορία:Νησιά του Αργοσαρωνικού
Κατηγορία:Ελληνικές βραχονησίδες
Κατηγορία:Δήμος Σαρωνικού
Σέιχ Ζουέιντ

Η **Σέιχ Ζουέιντ** (αραβικά: الشيخ زويد· κοπτικά: ⲃⲁⲓⲧⲩⲗⲟⲩⲁ), γνωστή στα ελληνικά ως **Βιτύλη** ή **Βητύλιον**, είναι πόλη βεδουίνων στο Κυβερνείο Βορείου Σινά της Αιγύπτου κοντά στα σύνορα με τη Λωρίδα της Γάζας. Βρίσκεται μεταξύ των πόλεων Αρίς και Ράφα, 334 χιλιόμετρα βορειοανατολικά του Καΐρου. Έχει πληθυσμό περίπου 60.000 κατοίκους από το 2015.

Ο Χάρτης της Μήδαβας του 6ου αιώνα δείχνει έναν οικισμό ονόματι Βητύλιον σε αυτήν την τοποθεσία, πιθανώς την Βαιτυλούα όπου η Ιουδίθ αποκεφάλισε τον Ολοφέρνη σε βιβλικό μύθο.

## Παραπομπές


Κατηγορία:Πόλεις της Αιγύπτου
Γιαττά

Η  **Γιαττά** (αραβικά: يطّا‎· εβραϊκά: יטה‎) είναι πόλη που βρίσκεται στο Κυβερνείο της Χεβρώνας, στη Δυτική Όχθη της Παλαιστινιακής Αρχής, περίπου 8 χλμ νότια της πόλης της Χεβρώνας.

Σκαρφαλωμένη στην κορυφή ενός λόφου με ιστορία που χρονολογείται από την αρχαιότητα, η Γιαττά ταυτίζεται με την βιβλική πόλη **Ιουττά**. Τον 4ο αιώνα περιγράφεται ως ένα μεγάλο εβραϊκό χωριό, μια περιγραφή που υποστηρίζεται από αρχαιολογικές ανακαλύψεις, συμπεριλαμβανομένου ενός εβραϊκού τάφου του 2ου αιώνα, ανάγλυφα με απεικονίσεις επτάφωτων λυχνιών και στοιχεία που υποδηλώνουν την ύπαρξη συναγωγής. Η φυλή Μαχαμρά, η οποία αποτελεί περίπου το μισό του πληθυσμού της πόλης, είναι γνωστή για τις παραδόσεις της εβραϊκής καταγωγής της. Η πολιτιστική κληρονομιά της Γιαττά περιλαμβάνει επίσης παραδοσιακές φορεσιές και διάφορα θρησκευτικά προσκυνήματα.

## Παραπομπές


Κατηγορία:Πόλεις της Παλαιστίνης
Κατηγορία:Αρχαίοι εβραϊκοί οικισμοί της Ιουδαίας